***ამონაწერი* სს “საქართველოს რკინიგზა”-სდირექტორთა საბჭოს 2021 წლის 15 იანვრის №2/1 დადგენილებიდან:**

*- სს ,,საქართველოს რკინიგზის“ დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას ცვლილებები, კერძოდ:*

**ა)** მუხლ IV.-ს პირველ პუნქტში სიტყვების „საფრთხეშემცველი ტვირთების” შემდგომ დაემატოს სიტყვები „და არაგაბარიტული ტვირთის (ღია ტიპის კონტეინერში)“.;

**ბ)** მუხლ VII.-ს მე-16 პუნქტში ციფრი „660“ შეიცვალოს ციფრით „500“.;

**გ)** მუხლ VIII.-ს მე-2 პუნქტის ე)ქვეპუნქტის 1) აბზაცში სიტყვის „შემოყვანისას“ დაემატოს სიტყვა „/შემოსვლისას“.:

**დ)** მუხლ VIII.-ს მე-2 პუნქტის ე)ქვეპუნქტის „2)“ და „3)“ აბზაცი გაუქმდეს და ჩამოყალიბდეს ახალი აბზაცი, რედაქციით:

„2) საქართველოს რკინიგზაზე მათი არსებობის შემთხვევაში, მათი დაცლიდან ვაგონების მიწოდებამდე (ტვირთის მიღება-ჩაბარების სამახსოვროს გახსნამდე).“

და შესაბამისად ამავე ქვეპუნქტში სიტყვა „სამივე“ შეიცვალოს სიტყვით „ორივე“-თი;

**ე)** მუხლ VIII.-ს მე-2 პუნქტს დაემატოს ახალი კ) ქვეპუნქტი შემდეგი რედაქციით:

„კ) სადგურ გარდაბანი ექსპ- ფოთის (მათ შორის პორტი) მიმართულებით გადაზიდული გოგირდით (2503)/აზოტოვანი სასუქით (31021) დატვირთული ვაგონის, სადგურის მომსახურების გაწევისას, მომსახურების დროის ათვლა და დამატებითი საფასურების დარიცხვა, ნაცვლად პირველი 24 საათისა ხორციელდება პირველი 5 დღე-ღამის შემდეგ.“;

**ვ)** მუხლ VIII.-ს მე-14 პუნქტს დაემატოს:

„იმ შემთხვევაში, თუ დადგენილ თარიღში დასატვირთად მიეწოდა ცარიელი ვაგონი,  ხოლო კლიენტი უარს აცხადებს მის დატვირთვაზე, აღნიშნულ მომსახურებაზე  კლიენტს ერიცხება (გადაზიდვის ღირებულების გადამხდელს) დაგეგმილი სადგურის მომსახურების საფასური კონკრეტული ვაგონის ტვირთამწეობიდან გამომდინარე და არსებობის შემთხვევაში, სადგურის დამატებითი მომსახურების  (24 საათზე მეტი მომსახურება) საფასურიც.

იმ შემთხვევაში, თუ დადგენილ თარიღში კონტეინერის დასატვირთად მიეწოდა ცარიელი ვაგონი, ხოლო კლიენტი უარს აცხადებს კონტეინერის დატვირთვაზე, აღნიშნულ მომსახურებაზე  კლიენტს ერიცხება დაგეგმილი თითოეული კონტეინერის სადგურის მომსახურების საფასური და არსებობის შემთხვევაში, კონტეინერზე სადგურის დამატებითი მომსახურების (24 საათზე მეტი მომსახურება) საფასურიც.“.

* *წინამდებარე დადგენილება ძალაში შევიდეს 2021 წლის 1 იანვრიდან. ამასთან, „ე“ ქვეპუნქტის მოქმედების ვადა განისაზღვროს 2021 წლის 31 მარტის ჩათვლით.*